62020TO0452(01)_INF
Kendelse afsagt af Rettens præsident den 29. oktober 2020 –Facebook Ireland mod Kommissionen
(Sag T-452/20 R)
»Særlige rettergangsformer – konkurrence – anmodning om oplysninger – artikel 18, stk. 3, i forordning (EF) nr. 1/2003 – begæring om foreløbige forholdsregler – uopsættelighed – fumus boni juris – interesseafvejning«
1.
Særlige rettergangsformer – udsættelse af gennemførelse – foreløbige forholdsregler – betingelser – fumus boni juris – uopsættelighed – alvorlig og uoprettelig skade – kumulativ karakter – afvejning af samtlige interesser i sagen
(Art. 278 TEUF og 279 TEUF)
(jf. præmis 23 og 24)
2.
Særlige rettergangsformer – udsættelse af gennemførelse – betingelser – fumus boni juris – umiddelbar undersøgelse af anbringender fremført til støtte for søgsmålet i hovedsagen – søgsmål til prøvelse af Kommissionens beslutning om at kræve fremlæggelse af et vist antal dokumenter – anbringender om tilsidesættelse af nødvendighedsprincippet og af retten til beskyttelse af privatlivets fred – anbringender, som umiddelbart ikke er uden grundlag
(Art. 278 TEUF og 279 TEUF; Den Europæiske Unions charter om grundlæggende rettigheder, art. 7; Rådets forordning nr. 1/2003, art. 18, stk. 3)
(jf. præmis 30, 53, 68 og 69)
3.
Konkurrence – administrativ procedure – begæring om oplysninger – angivelse af retsgrundlaget og formålet med begæringen – krav om forbindelse mellem de begærede oplysninger og den overtrædelse, der undersøges – Kommissionens skønsmargen – domstolsprøvelse – omfang
(Art. 101 TEUF; Rådets forordning nr. 1/2003, art. 18, stk. 3)
(jf. præmis 36-52)
4.
Konkurrence – administrativ procedure – begæring om oplysninger – krænkelse af privatlivets fred – lovlighed – betingelser
(Den Europæiske Unions charter om grundlæggende rettigheder, art. 7; Rådets forordning nr. 1/2003, art. 18, stk. 3)
(jf. præmis 54-67)
5.
Særlige rettergangsformer – udsættelse af gennemførelse – foreløbige forholdsregler – betingelser – alvorlig og uoprettelig skade – bevisbyrde, som påhviler den part, der begærer foreløbige foranstaltninger – risiko for krænkelse af grundlæggende rettigheder – utilstrækkelig karakter til at udgøre en alvorlig skade – bedømmelse i forhold til sagens omstændigheder – skade forbundet med videregivelse af følsomme personoplysninger vedrørende fysiske personer
(Art. 278 TEUF og 279 TEUF; Den Europæiske Unions charter om grundlæggende rettigheder, art. 7; Rettens procesreglement, art. 156, stk. 3)
(jf. præmis 70, 71, 73-75, 82-94 og 114)
6.
Særlige rettergangsformer – udsættelse af gennemførelse – betingelser – afvejning af samtlige interesser i sagen – udsættelse af gennemførelsen af en afgørelse fra Kommissionen om overførsel af dokumenter, der kan indeholde følsomme personoplysninger – afvejning af Kommissionens offentlige interesse i at opretholde effektiviteten af EU-konkurrencereglerne over for interessen i at beskytte retten til privatlivets fred for fysiske personer – indførelse af en ad hoc-procedure for undersøgelse af dokumenter, der kan indeholde følsomme personoplysninger
(Art. 278 TEUF; Den Europæiske Unions charter om grundlæggende rettigheder, art. 7; Rådets forordning nr. 1/2003, art. 18, stk. 3)
(jf. præmis 115-120)
Angående
Søgsmål anlagt i henhold til artikel 278 TEUF og 279 TEUF med påstand om annullation af Europa-Kommissionens afgørelse C(2020) 3013 final af 4. maj 2020 om en procedure efter artikel 18, stk. 3, og artikel 24, stk. 1, litra d), i Rådets forordning (EF) nr. 1/2003 (sag AT.40684 – Facebook Marketplace). – Facebook Marketplace).
Konklusion
1)
Gennemførelsen af artikel 1 i Europa-Kommissionens afgørelse C(2020) 3013 final af 4. maj 2020 om en procedure efter artikel 18, stk. 3, og artikel 24, stk. 1, litra d), i Rådets forordning (EF) nr. 1/2003 (sag AT.40684 – Facebook Marketplace) udsættes, for så vidt som den heri fastsatte forpligtelse vedrører dokumenter, som ikke er forbundet med Facebook Ireland Ltd’s kommercielle aktiviteter, og som indeholder følsomme personoplysninger, og for så vidt som den i punkt 2 omhandlede procedure ikke iværksættes.
2)
Facebook Ireland identificerer de dokumenter, der indeholder de i punkt 1 omhandlede oplysninger, og fremsender disse til Kommissionen på et særskilt elektronisk medium. Disse dokumenter placeres efterfølgende i et virtuelt datarum, som kun er tilgængeligt for et i videst muligt omfang begrænset antal af medlemmerne af den gruppe, der har ansvaret for undersøgelsen, under (virtuel eller fysisk) tilstedeværelse af et tilsvarende antal advokater for Facebook Ireland. Medlemmerne af den gruppe, der har ansvaret for undersøgelsen, gennemgår og udvælger de pågældende dokumenter, idet de giver Facebook Irelands advokater mulighed for at kommentere disse, inden de dokumenter, der anses for relevante, føjes til sagsakterne. I tilfælde af uenighed om kvalificeringen af et dokument har Facebook Irelands advokater ret til at forklare grundene til deres uenighed. I tilfælde af vedvarende uenighed kan Facebook Ireland anmode direktøren med ansvar for information, kommunikation og medier i Kommissionens generaldirektorat »Konkurrence« om voldgift.
3)
I øvrigt tages begæringen om foreløbige forholdsregler ikke til følge.
4)
Kendelsen af 24. juli 2020, Facebook Ireland mod Kommissionen (sag T-452/20 R), ophæves.
5)
Afgørelsen om sagsomkostningerne udsættes.